Document ID: /roh_data/filtered/fineweb-2-filterrobots_roh.jsonl.gz/7035

En la terza partida dal mezfinal cunter Dürnten gudogna Partenz Signuradi ordaifer cun 3:2, e decida uschia cleramain questa seria cun 3:0 victorias. Tuttina suveran cun trais victorias, sa qualifitgescha era Herisau cunter Rheintal per il final dal playoff.
Adina resultats stretgs
En la seria da mezfinal dals playoffs en segunda liga aveva Partenz-Signuradi gudagnà gia las emprimas duas partidas. L’equipa grischuna che n'era betg partida sco favurita en la seria dal mezfinal encunter Dürnten, aveva battì l’equipa turitgaisa cun 3:2 e cun 2:1.
La 1. liga valess in'emprova
La qualificaziun per il final n'è betg mo stada impurtanta, perquai che Partenz-Signuradi aveva pers las davosas duas stagiuns il final encunter Dürnten, dentant era perquai che l’equipa fiss cun ina victoria da la partida en la nova emprima liga. Lura avess l’equipa che n'aveva las ultimas stagiuns mai l’ambiziun da far in pass ensi, la schanza da far part a la nova emprima liga. Ils responsabels da l’equipa grischuna han signalisà da vulair pruvar in stgalim pli aut.
RR novitads 23:00